
Διάθεση στην ελληνική αγορά: HIPPOKRATIS A.E.

ΑΠΟΦΑΣΗ
Έχοντας  υπόψη:
1. Το άρθρο 6, παρ.ΙΙ, εδ.8 του Ν. 1316/83 (ΦΕΚ 3 Α΄) «Ίδρυση, οργάνωση και αρμοδιότητες του Ε.Ο.Φ.», όπως αντικαταστάθηκε με το άρθρο 25 του Ν. 3730/2008 (ΦΕΚ 262 Α΄)
1. Της υπ’ αριθμ. 162-2026 έκθεση δοκιμών/αναλύσεων επί της κατ’ έφεση εξέτασης και της υπ’ αριθμ. 141-2026 έκθεση δοκιμών/αναλύσεων του Εργαστηρίου Χημικών Αναλύσεων Καλλυντικών και Λοιπών Προϊόντων της Δ/νσης Εργαστηριών ΕΟΦ. 
ΑΠΟΦΑΣΙΖΟΥΜΕ
Την ανάκληση της παρτίδας 3145507 με ημ. λήξης 05/2030 του ιατροτεχνολογικού προϊόντος Επιθέματα γάζας μη αποστειρωμένα 10X20 PLY, REF: 1020121301, της ετ. HIPPOKRATIS A.E. διότι τα αποτελέσματα των εργαστηριακών ελέγχων δεν συμφωνούν με τις προδιαγραφές του προϊόντος, σύμφωνα με τους ελέγχους 3. Αριθμός κλωστών, 3.2. κατά κροκή, διότι υπολείπεται του ελάχιστου αριθμού κλωστών που προβλέπει το Ευρωπαϊκό πρότυπο.    
Η παρούσα Απόφαση εκδίδεται στο πλαίσιο προάσπισης της δημόσιας υγείας.
Η εταιρεία HIPPOKRATIS A.E. οφείλει να επικοινωνήσει άμεσα με τους αποδέκτες της συγκεκριμένης παρτίδας, και να τις αποσύρει από την αγορά μέσα σε εύλογο χρονικό διάστημα. Η εταιρεία υποχρεούται να αποστείλει τον εποπτικό πίνακα της ανάκλησης με την ολοκλήρωση της διαδικασίας. 
Τα σχετικά παραστατικά τηρούνται για διάστημα τουλάχιστον πέντε (5) ετών και τίθενται υπόψη του ΕΟΦ, εφόσον ζητηθούν.

